Vilniaus rajono savivaldybės TARYBa

sprendimas

DĖL Nekilnojamojo TURTO PERDAVIMO Vilniaus rajono šeimos ir vaiko krizių centrui patikėjimo teise

2024 m. ............................d. Nr. T3-

Vilnius

Vadovaudamasi Lietuvos Respublikos vietos savivaldos įstatymo 6 straipsnio 12 ir 44 punktais, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 2 punktu, 12 straipsnio 1 dalimi, Vilniaus rajono savivaldybės turto perdavimo patikėjimo teise tvarkos aprašo, patvirtinto Vilniaus rajono savivaldybės tarybos 2022 m. spalio 28 d. sprendimu Nr. T3-290 „Dėl Vilniaus rajono savivaldybės turto perdavimo patikėjimo teise tvarkos aprašo patvirtinimo“, 4.1 papunkčiu ir 5 punktu, atsižvelgdama į Rudaminos kultūros centro 2024 m. spalio 8 d. raštą Nr. IS-94, Vilniaus rajono šeimos ir vaiko krizių centro 2024 m. rugsėjo 5 d. prašymą Nr. SS-418, Vilniaus rajono savivaldybės taryba nusprendžia:

1. Perduoti Vilniaus rajono Šeimos ir vaiko krizių centrui (kodas 302457851) patikėjimo teise valdyti, naudoti ir disponuoti Vilniaus rajono savivaldybei nuosavybės teise priklausantį ir šiuo metu Rudaminos kultūros centro (kodas 303024828) patikėjimo teise valdomą nekilnojamąjį turtą: mokyklos pastatą (unikalus Nr. 4199-0038-9018, pažymėtas plane 1C1b, bendras plotas 167,96 kv. m, įsigijimo vertė ̶ 502,72 Eur, 2024 m. rugsėjo 30 d. likutinė vertė ̶ 2761,69 Eur), esantį Vilniaus r. sav., Rukainių sen., Rukainių k., Vilniaus g. 20A, Vilniaus rajono šeimos ir vaiko krizių centro nuostatuose numatytai veiklai vykdyti.

2. Įgalioti Rudaminos kultūros centrą pasirašyti šio sprendimo 1 punkte nurodyto turto perdavimopriėmimo aktą.

Savivaldybės meras	Robert Duchnevič